AIŠKINAMASIS RAŠTAS

DĖL MOLĖTŲ RAJONO VANDENS TIEKIMO IR NUOTEKŲ TVARKYMO INFRASTRUKTŪROS PLĖTROS SPECIALIOJO PLANO KEITIMO PATVIRTINIMO

**1. Parengto tarybos sprendimo projekto tikslai ir uždaviniai**

Remiantis Lietuvos Respublikos vietos savivaldos įstatymo 6 straipsnio 19, 22, 30 punktais, 16 straipsnio, 3 dalies 8 punktu, 4 dalimi, Lietuvos Respublikos teritorijų planavimo įstatymo 21 straipsnio 2 dalies 2 punktu, 22 straipsnio 2 dalimi, 30 straipsnio 8 dalimi, Lietuvos Respublikos geriamojo vandens tiekimo ir nuotekų tvarkymo įstatymo 10 straipsnio 1 punktu, 12 straipsnio 1 dalimi, Geriamojo vandens tiekimo ir nuotekų tvarkymo infrastruktūros plėtros planų rengimo taisyklių, patvirtintų Lietuvos Respublikos aplinkos ministro 2006 m. gruodžio 29 d. įsakymu Nr. D1-636 „Dėl Geriamo vandens tiekimo ir nuotekų tvarkymo infrastruktūros plėtros planų rengimo taisyklių patvirtinimo“ 34 punktu siūloma patvirtinti Molėtų rajono vandens tiekimo ir nuotekų tvarkymo infrastruktūros plėtros specialiojo plano, patvirtinto Molėtų rajono savivaldybės tarybos 2009 m. balandžio 30 d. sprendimu Nr. B1-82 „Dėl Molėtų rajono vandens tiekimo ir nuotekų tvarkymo infrastruktūros plėtros specialiojo plano“, keitimą. Šio specialiojo plano keitimas reikalingas dėl pasikeitusių teisės aktų, reglamentuojančių šią sritį, visumos, dėl ko savivaldybėms įtvirtinama pareiga iki 2021 m. kovo 1 d. pakeisti geriamojo vandens tiekimo ir nuotekų tvarkymo infrastruktūros plėtros planus ir juose nustatyti aglomeracijų ribas.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 19, 30 punktas, 102 straipsnis, 16 straipsnio 4 dalis, Lietuvos Respublikos teritorijų planavimo įstatymo 30 straipsnio 2, 8 dalys, Lietuvos Respublikos geriamojo vandens tiekimo ir nuotekų tvarkymo įstatymo 12 straipsnio 1, 4 dalys, Geriamojo vandens tiekimo ir nuotekų tvarkymo infrastruktūros plėtros planų rengimo taisyklių, patvirtintų Lietuvos Respublikos aplinkos ministro 2006 m. gruodžio 29 d. įsakymu Nr. D1-636 „Dėl Geriamo vandens tiekimo ir nuotekų tvarkymo infrastruktūros plėtros planų rengimo taisyklių patvirtinimo“, 9, 39, 40 punktai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės. Pakeistas Molėtų rajono vandens tiekimo ir nuotekų tvarkymo infrastruktūros plėtros specialusis planas sudarys sąlygas visiems savivaldybės gyventojams gauti saugos ir kokybės reikalavimus atitinkantį geriamąjį vandenį ir nuotekų tvarkymo paslaugas arba jie turės galimybę individualiai apsirūpinti geriamuoju vandeniu ir (arba) individualiai tvarkyti nuotekas.

Neigiamų pasekmių nėra.

**4. Priemonės sprendimui įgyvendinti**

Pavesti Molėtų rajono savivaldybės administracijos direktoriui organizuoti Molėtų rajono vandens tiekimo ir nuotekų tvarkymo infrastruktūros plėtros specialiojo plano, patvirtinto Molėtų rajono savivaldybės tarybos 2009 m. balandžio 30 d. sprendimu Nr. B1-82 „Dėl Molėtų rajono vandens tiekimo ir nuotekų tvarkymo infrastruktūros plėtros specialiojo plano“, įgyvendinimą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

21,352 tūkst. eur, mokesčiai už infrastruktūros plėtrą, savivaldybės biudžeto lėšos, įvairių fondų lėšos.

**6.Vykdytojai, įvykdymo terminai**

Molėtų rajono savivaldybės administracijos direktorius organizuoja Molėtų rajono vandens tiekimo ir nuotekų tvarkymo infrastruktūros plėtros specialiojo plano, patvirtinto Molėtų rajono savivaldybės tarybos 2009 m. balandžio 30 d. sprendimu Nr. B1-82 „Dėl Molėtų rajono vandens tiekimo ir nuotekų tvarkymo infrastruktūros plėtros specialiojo plano“ įgyvendinimą, rengiant savivaldybės planavimo dokumentus ir projektus.